উত্তর-পশ্চিম চীন

উত্তর–পশ্চিম চীন () গণপ্রজাতন্ত্রী চীনের একটি বিস্তৃত ভৌগোলিক অঞ্চল। এ অঞ্চলটি পাঁচটি প্রাদেশিক প্রশাসনিক অঞ্চল নিয়ে গঠিত—শানসি, গানসু, ছিংহাই, নিংশিয়া এবং শিনচিয়াং।

অঞ্চলটিতে সাধারণভাবে একটি শুষ্ক বা আধা–শুষ্ক মহাদেশীয় জলবায়ু বিরাজমান। এখানে বহু জাতিগোষ্ঠীর বসবাস, বিশেষ করে উল্লেখযোগ্য সংখ্যালঘুরা হলো হুই, উইঘুর এবং তিব্বতি জনগোষ্ঠী।

ঐতিহাসিকভাবে এই অঞ্চলটি সিল্ক রোডের গুরুত্বপূর্ণ কেন্দ্র ছিল, যা চীনকে মধ্য এশিয়া, পশ্চিম এশিয়া এবং ইউরোপের সঙ্গে সংযুক্ত করেছিল। এছাড়াও, উত্তর–পশ্চিম চীন ভূমি, খনিজ, জ্বালানি ও শিল্প ক্ষেত্রে বিশেষ গুরুত্ব বহন করে। এলাকাটির উল্লেখযোগ্য প্রাকৃতিক অঞ্চল হলো তাকলামাকান মরুভূমি, গবি মরুভূমি, এবং ছিংহাই–তিব্বত মালভূমি। সাম্প্রতিক বছরগুলোতে এই অঞ্চলে ব্যাপক অবকাঠামো উন্নয়ন, রেলপথ, মহাসড়ক, পানি ব্যবস্থাপনা এবং নবায়নযোগ্য জ্বালানি খাতে বিনিয়োগ হয়েছে।

 ঐতিহাসিক নিরাপত্তা 
ছিন (খ্রিস্টপূর্ব ২২১–২০৭) থেকে শুরু করে ছিং যুগ (১৬৪৪–১৯১১) পর্যন্ত চীনের রাজবংশগুলো এই অঞ্চলের স্থিতিশীলতা ও নিরাপত্তাকে সর্বোচ্চ গুরুত্ব দিয়েছে। উত্তর–পশ্চিম সীমান্তের কারণে মধ্য এশিয়ার সম্ভাব্য হুমকি মোকাবেলায় এটি অপরিহার্য ছিল।

আধুনিক যুগেও নিরাপত্তার গুরুত্ব অক্ষুণ্ণ ছিল। চীন প্রজাতন্ত্র সময়কালে কেন্দ্রীয় সরকার উত্তর–পশ্চিম চীনে সীমিত নিয়ন্ত্রণ রাখতে পেরেছিল। ১৯৩৩ সালে প্যান–ইসলামিক এবং প্যান–তুর্কিক গোষ্ঠী সংবিধানে অন্তর্ভুক্ত শরিয়া আইনের ভিত্তিতে পূর্ব তুর্কিস্তান ইসলামিক প্রজাতন্ত্র ঘোষণা করে। এটি মাত্র তিন মাস স্থায়ী হয়।

১৯৪৪ সালে সোভিয়েত সমর্থনে দ্বিতীয় স্বল্পস্থায়ী দ্বিতীয় পূর্ব তুর্কিস্তান প্রজাতন্ত্র ইয়িনিং-এ গঠিত হয়। ১৯৪৬ সালে সোভিয়েত সমর্থন প্রত্যাহার হলে রাষ্ট্রটি বিলুপ্ত হয়। আজও পূর্ব তুর্কিস্তান স্বাধীনতাপন্থী আন্দোলন চলছে।

 ভূমি সংস্কার আন্দোলন 
চীনের ভূমি সংস্কার আন্দোলন–এর সময় গ্রামীণ নারীদের “দ্বৈত মুক্তি”—কৃষক এবং নারী হিসেবে—লক্ষ্য ছিল। উত্তর–পশ্চিম চীনের হুই নারীদের অগ্রগতি উদাহরণ হিসেবে প্রমোট করা হয়। তারা শুধু জমি পাননি, বরং নিজের শরীর ও জীবনের ওপর স্বাধীনতাও অর্জন করেন। আন্দোলনটি মূলত বয়স্ক ও প্রভাবশালী নেতাদের সমর্থন পাওয়ায় দ্রুত সফল হয়।

 শিল্প 
২০শ শতকের প্রথমার্ধে উত্তর–পশ্চিম চীনের শিল্প উন্নয়ন রাষ্ট্রনির্ভর ছিল। কয়েকটি শহরে লৌহ ও ইস্পাত কারখানা, খনিজ ও তেলের উৎপাদন কেন্দ্রীভূত ছিল। আধুনিক সময়ে এ অঞ্চলে শিল্প বিপ্লব, বিনিয়োগ, বাণিজ্যিক কেন্দ্র এবং তথ্যপ্রযুক্তি হাব তৈরি হচ্ছে।

 প্রশাসনিক বিভাগ 
GBISO নংISO 3166-2:CN (ISO 3166-2 চীন প্রদেশের কোড)প্রদেশ/অঞ্চলচীনা নামপ্রধান শহরজনসংখ্যাঘনত্ব (প্রতি কিমি2)এলাকা (কিমি2) সংক্ষেপ/চিহ্ন

 এক মিলিয়নের বেশি জনসংখ্যা বিশিষ্ট শহর 
 # শহর নগর এলাকা জেলা এলাকা শহর proper প্রদেশ জনগণনা তারিখ ১ সিয়ান ১১,৯০৪,৮০৫ ১২,২৮৩,৯২২ ১২,৯৫২,৯০৭ শানশি ২০২০ ২ উরমকি ৩,৫৭৫,০০০ ৪,০৫৪,৩৬৯ শিনজিয়াং ২০২০ ৩ লানঝৌ ৩,৪৭৪,৮৫৮ ৩,০৪২,৮৬৩ ৪,৩৫৯,৪৪৬ গানসু ২০২০ ৪ ইনচুয়ান ১,৯০১,৭৯৩ ১,৯০১,৭৯৩ ২,৮৫৯,০৭৪ নিংশিয়াং ২০২০ ৫ সিনিং ১,৯৫৪,৭৯৫ ১,৯৫৪,৭৯৫ ২,৪৬৭,৯৬৫ চিংহাই ২০২০ ৬ বাওজি ১,৮৬২,১১৮ ১,৪৭৫,৯৬২ ৩,৩২১,৮৫৩ শানশি ২০২০ ৭ তিয়ানশুই ১,২১২,৭৯১ ১,২১২,৭৯১ ১,২১২,৭৯১ গানসু ২০২০

 আরও দেখুন 
মা ক্লিক
তাংগুত
চীনের অঞ্চলসমূহের তালিকা
চীন পশ্চিমাঞ্চল উন্নয়ন

 তথ্যসূত্র 

*
বিষয়শ্রেণী:চীনের অঞ্চল
বিষয়শ্রেণী:পশ্চিম চীন